materská škola tajov, Tajov 79

správa o výchovno-vzdelávacej činnosti školy, jej výsledkoch a podmienkach za školský rok 2020/2021

Vypracovala : Jana Majerová

 riaditeľka materskej školy

***Základné identifikačné údaje***

**Názov školy :** Materská škola Tajov

**Adresa školy :** Materská škola Tajov, Tajov 79, 976 34 Tajov

**Zriaďovateľ :** Obec Tajov

**Riaditeľka MŠ :** Jana Majerová

**Ekonómka :** Tatiana Papcúnová

**Rada školy : predseda :** Jozef Meňuš – zástupca rodičov

 **členovia :** MUDr. Martin Lukáč– zástupca rodičov

 Lýdia Sedileková – pedagogický zamestnanec

 Mgr. Iveta Sitková - poslanec

 Tatiana Papcúnová – nepedagogický zamestnanec

**Kontakt :**

* telefónne číslo : 048/ 419 72 00
* e-mail : mstajov@azet.sk

Dátum : 02.09.2021

***Východiská a podklady***

Správa je vypracovaná v zmysle :

* Vyhlášky Ministerstva školstva, vedy, výskumu a športu SR č.435/2020 Z.z. zo 18.12.2020 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení
* Školského vzdelávacieho programu materskej školy „Lienka Lenka spoznáva svet“
* Koncepcie rozvoja materskej školy na roky 2016 - 2021
* Plánu profesijného rozvoja pedagogických zamestnancov
* Plánu práce školy v školskom roku 2020/2021

***Údaje o škole a počte detí***

**Počet tried :** 1

**Počet zapísaných detí :** 20 (od 01.06.2021 – 18 detí)

**Počet predškolákov :** 6

1. **Údaje o počte zapísaných detí do prvého ročníka**

Na povinnú školskú dochádzku bolo zapísaných 6 detí.

 Zápis do materskej školy sa uskutočnil 24.5.2021 z dôvodu pandemickej PN riaditeľky

 MŠ.

1. **Údaje o počte prijatých detí do ZŠ**

Rozhodnutie o prijatí do ZŠ dostalo 6 detí.

1. **Údaje o výsledkoch hodnotenia detí podľa poskytnutého vzdelania**

Predprimárne vzdelanie ukončilo 6 detí

***Údaje o zamestnancoch***

**Počet pedagogických zamestnancov :**  2

Pedagogickí zamestnanci spĺňajú kvalifikačné predpoklady v zmysle zákona 138/2019 Z.z. o pedagogických zamestnancoch a odborných zamestnancoch a o zmene niektorých zákonov a Vyhláške MŠVVaŠ SR č.1/2020 Z.z. o kvalifikačných predpokladoch pedagogických zamestnancov a odborných zamestnancov.

**Počet nepedagogických zamestnancov :** 2 ( 1 MŠ, 1 ŠJ)

***Vzdelávanie pedagogických zamestnancov***

Vyhláška MŠVVaŠ SR č. 361/2019 o vzdelávaní v profesijnom rozvoji, § 2,

|  |  |  |
| --- | --- | --- |
| **Forma vzdelávania**  | **Počet** | **Priebeh vzdelávania** |
| **začalo** | **pokračuje** | **ukončilo** |
| Predatestačné vzdelávanie |  |  |  |  |
| 1. atestácia
 |  |  |  |  |
| 1. atestácia
 |  |  |  |  |
| Funkčné vzdelávanie, základný modul |  |  |  |  |
| Funkčné vzdelávanie, rozširujúci modul | 1 |  |  | 1 |
| Špecializačné vzdelávanie |  |  |  |  |
| Adaptačné vzdelávanie |  |  |  |  |
| Inovačné vzdelávanie |  |  |  |  |
| Aktualizačné vzdelávanie |  |  |  |  |

Pedagogickí zamestnanci si odbornú úroveň zvyšovali samo štúdiom : mesačník -Predškolská výchova, metodický a odborný materiál, sledovanie internetových stránok www.minedu.sk, www.statpedu.sk a iné.

***Aktivity a prezentácia materskej školy na verejnosti***

Aktivity organizované pre deti MŠ sú v súlade s cieľmi ŠkVP a podporujú rozvoj kľúčových kompetencií :

* psychomotorických
* osobnostných (intrapersonálnych) založených na základoch sebauvedomovania a angažovanosti
* sociálnych (interpersonálnych)
* komunikatívnych
* kognitívnych, založených na riešení problémov, kritickom a tvorivom myslení
* učebných
* informačných

Zrealizované aktivity :

* Návšteva BDNR „Šepoty lesa“ – spolupráca s MŠ Riečka
* Mikuláš
* Návšteva BDNR „ O chlapcovi, čo vymenil čiapku za čokoládu“ – spolupráca s MŠ Riečka
* Karneval
* Fotografovanie
* Rozlúčka s predškolákmi

Prostredníctvom uvedených programových aktivít sa realizoval rozvoj osobnostných kvalít dieťaťa v poznaní samého seba, sveta ľudí, prírody a kultúry.

***Výsledky inšpekčnej činnosti vykonanej Štátnou školskou inšpekciou***

V školskom roku 2020/2021 nebola vykonaná žiadna inšpekčná činnosť

***Priestorové a materiálno-technické podmienky školy***

Materská škola sídli v budove Obecného úradu Tajov, na prízemí. Je jednotriedna, jej priestory pozostávajú z herne, triedy – jedálne, spálne, šatne, skladu sezónnych hračiek a zariadenia na osobnú hygienu – WC a umyváreň. Zariadenie je vkusné, účelové, členené s variabilnými hracími kútikmi. Rozmiestnenie nábytku rešpektuje potrebu detí na dostatok priestoru na hry aj pohybové činnosti. Škola je vybavená učebnými pomôckami, materiálmi na výtvarné i pracovné činnosti. V herni sa nachádza interaktívna tabuľa, notebook, multifunkčné zariadenie. Na poschodí je zriadená miestnosť pre riaditeľku materskej školy. Do objektu školy patrí plne vybavená kuchyňa, sklad potravín a pivnica. K budove materskej školy patrí oplotený areál školskej záhrady, určený na pobyt vonku, telovýchovné, rekreačné aktivity, záujmovú a hrovú činnosť detí. Nachádza sa tu drevený altánok, drevený domček, pieskovisko, šmykľavka, preliezačky a hojdačky.

Materiálne a didaktické vybavenie je dopĺňané podľa požiadaviek so zreteľom na finančné možnosti a závažnosť požiadaviek.

**Rezervy :**

* Rekonštrukcia triedy – jedálne, odstránenie vlhkého muriva, vymaľovanie, nová podlaha
* Výmena nábytku v herni za nový detský, funkčný nábytok

***Finančné a hmotné zabezpečenie výchovno-vzdelávacej činnosti***

Finančné a hmotné zabezpečenie výchovno-vzdelávacej činnosti MŠ je z podielových daní Obce Tajov, ktoré upravujú legislatívne predpisy :

* Zákon č. 564/2004 Z.z. o rozpočtovom určení výnosu dane z príjmov územnej samospráve v znení neskorších predpisov; ide o spôsob rozdeľovania a poukazovania výnosu dane do rozpočtu obcí
* Nariadenie vlády SR č.105/2020 Z.z., ktorým sa mení nariadenie vlády SR č. 630/2008 Z.z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov
* Nariadenie vlády SR č.402/2020 Z.z., ktorým sa mení a dopĺňa nariadenie vlády SR č. 630/2008 Z.z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov
* Nariadenie vlády SR č. 195/2020 Z.z., ktorým sa mení a dopĺňa nariadenie vlády SR č. 200/2019 Z.z. o poskytovaní pomoci na dodávanie a distribúciu ovocia, zeleniny, mlieka a výrobkov z nich pre deti a žiakov v školách
* Zákon č. 596/2003 Z.z. o štátnej správe v školstve; ide o spôsob poskytovania finančných prostriedkov obce podľa § 6 ods. 12
* Novela zákona bola vykonaná zákonom č. [371/2020 Z. z.](https://www.vssr.sk/main/goto.ashx?t=26&p=5264510&f=3), ktorým sa mení a dopĺňa zákon č. [597/2003 Z. z*.*](https://www.vssr.sk/main/goto.ashx?t=26&p=1021245&f=3) o financovaní základných škôl, stredných škôl a školských zariadení v znení neskorších predpisov a ktorým sa dopĺňa zákon č. [564/2004 Z. z.](https://www.vssr.sk/main/goto.ashx?t=26&p=1021852&f=3) o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov.

Ministerstvo školstva, vedy, výskumu a športu Slovenskej republiky poskytuje podľa § 6 b zákona o financovaní regionálneho školstva pre MŠ bez rozdielu zriaďovateľa finančné prostriedky – príspevok na výchovu a vzdelávanie pre deti MŠ jeden rok pred plnením povinnej školskej dochádzky. Finančné prostriedky sú účelovo určené pre MŠ zriaďovateľa na financovanie aktivít s výchovou a vzdelávaním týchto detí.

Príspevok rodičov na čiastočnú úhradu nákladov spojených s hmotným zabezpečením uhrádzali rodičia v súlade s § 28 školského zákona č. 245/2008 Z.z. a zmysle Všeobecne záväzného nariadenia obce Tajov č. 6/2020, Uznesením č. 19/2019 z dňa 24.06. 2020 o určení výšky príspevku od zákonných zástupcov detí na čiastočnú úhradu výdavkov v školách a školských zariadeniach za pobyt dieťaťa v materskej škole zriadenej obcou Tajov :

 jednotný príspevok **15,00 €** zadieťa

**Príspevky rodičov na čiastočnú úhradu v školskom roku 2020/2021**

|  |  |
| --- | --- |
| **mesiac :** | **odvedená suma :** |
| september 2020 | 167,00 € |
| október 2020 | 210,00 € |
| november 2020 | 180,00 € |
| december 2020 | 210,00 € |
| január 2021 | 60,00 € |
| február 2021 | 195,00 € |
| marec 2021 | 236,00 € |
| apríl 2021 | 165,00 € |
| máj 2021 | 180,00 € |
| jún 2021 | 195,00 € |
| júl 2021 | 120,00 € |
| august 2021  | zatvorená MŠ – 0,00 €  |
| **spolu :** | **1 918,00 €** |

Príspevky boli odvedené zriaďovateľovi – Obec Tajov, ktorý nimi disponuje a to zabezpečovaním a uspokojovaním potrieb materskej školy.

Iné finančné zabezpečenie sme získali sponzorskými príspevkami.

***Hodnotenie výchovno-vzdelávacej činnosti***

Hlavným cieľom predprimárneho vzdelávania je dosiahnuť priaznivú sociálnu, emocionálnu a kognitívnu úroveň detí hrou a zážitkovým učením. V spolupráci s rodinou maximálne rozvinúť potenciál každého dieťaťa, umožniť mu porozumieť vonkajšiemu svetu a vzťahom v ňom, položiť základy aktívnemu prístupu k životu a celoživotnému vzdelávaniu. Pripraviť deti na život v spoločnosti a uľahčiť im plynulú adaptáciu na vstup do základnej školy.

*Východiskom je šťastné, dobré, múdre, aktívne a zodpovedné dieťa.*

V uplynulom školskom roku boli ciele výchovy a vzdelávania stanovené v súlade so vzdelávacími štandardami, ktoré vyplývajú zo Štátneho vzdelávacieho programu a zo Školského vzdelávacieho programu materskej školy „Lienka Lenka spoznáva svet“, z POP na daný školský rok. V Pláne práce bol vypracovaný plán aktivít materskej školy.

Obsahové celky na seba nadväzovali, plánované ciele akceptovali výkonovú úroveň detí. Pri vzdelávaní sme uplatňovali vhodné metódy, zásady a formy edukačnej činnosti.

Vychádzali sme z všeobecných cieľov predprimárneho vzdelávania : napĺňali sme potrebu dieťaťa sociálneho kontaktu s rovesníkmi, uľahčovali adaptáciu na nové prostredie, cieľavedome a systematicky rozvíjali osobnosť dieťaťa v kognitívnej – poznávacej, sociálno-emocionálnej i perceptuálno- motorickej oblasti.

Ciele školy sme špecifikovali so zreteľom na vekové aj individuálne osobitosti detí.

**Z dôvodu pandémie COVID-19 SWOT analýza bola vypracovaná len za osem mesiacov školského roku 2020/2021.**

*Jednotlivé úlohy boli konkretizované v nasledovných siedmich vzdelávacích oblastiach :*

**Jazyk a komunikácia**

Detská reč sa vyvíja počas celého predškolského obdobia. K rozvíjaniu reči detí bolo využívané široké spektrum textu žánrovo rôznorodej detskej literatúry, ktorá podporovala jazykové skúsenosti detí vo forme jazykového vzoru.

*Hovorená reč*

Deti rady rozprávajú, ale nedarí sa im počúvať iných, sú nedočkavé a vstupujú do reči rovesníkom i dospelým. Staršie deti vedia viesť dialóg, ovládajú základné pravidlá : aktívne počúvanie prejavovali primeranými neverbálnymi prejavmi, ale aj verbálnymi prejavmi –odpovede na otázky, reakcia na pokyn učiteľky, kladenie otázok k téme. K obohacovaniu slovnej zásoby boli využité rôzne metódy i formy práce : spontánna komunikácia na rôzne témy, jazykové a analyticko-syntetické hry, určovanie prvej, poslednej hlásky v slove, hry s maňuškami, námetové hry, dramatizácie, reprodukcie vypočutého textu, dopĺňanie textu obrázkami, a i. Menej aktívne deti boli hravou, individuálnou formou motivované, povzbudzované, bola im poskytnutá príležitosť i čas na vyjadrenie svojich myšlienok, potrieb.

Čoraz častejšie sa stretávame s poruchami reči - mutizmus, zlá výslovnosť, zamieňanie hlások, nezrozumiteľnosť, brblavosť a pod. Zákonní zástupcovia sú informovaní o možnosti navštíviť logopedické poradne, kde im bude poskytnutá odborná pomoc pri odstraňovaní uvedených porúch reči. No nie všetci ponuku využijú.

*Písaná reč*

Prostredníctvom grafomotorických cvičení sú deti pripravované na písanú reč. Cvičeniami sa rozvíja vizuomotorika, správne držanie kresliaceho materiálu, aj správne sedenie a držanie tela. V priebehu roka boli deťom ponúknuté cvičenia na precvičovanie jemnej motoriky, zdokonaľovaniu správneho držania pastelky, či osvojovanie si jednoduchých, či zložitejších vertikálnych, horizontálnych línií. Predškoláci dokážu „napísať“ svoje meno, čo sme využívali pri podpisovaní svojich prác. Deti vedia napodobniť grafickú stránku písomného prejavu, aj keď niektorí odpisovali zrkadlovo. U mladších detí pretrváva nesprávny úchop.

**SILNÉ STRÁNKY :**

* Aktívne nadväzujú rečový kontakt s deťmi a dospelými
* Bohatá slovná zásoba
* Komunikácia učiteľ – dieťa, dieťa – učiteľ, dieťa – dieťa
* Zapájanie sa do jazykových hier
* Spontánne kreslenie
* Reprodukujú, prerozprávajú príbeh na základe ilustrácií

**SLABÉ STRÁNKY :**

* Počúvanie iného pri rozprávaní, skákanie do reči, prekrikovanie sa, intenzita hlasu
* Nesprávna výslovnosť niektorých hlások
* Určovanie prvej, poslednej hlásky v slove
* Neprimeraná hlasitosť pri prednese riekaniek, básní
* Nesprávny úchop ceruzky, silný tlak na podložku

**Matematika a práca s informáciami**

V tejto oblasti deti získali základ pre ďalšie rozvíjanie matematického myslenia a matematických kompetencií. V rámci geometrických predstáv oboznámili sa s geometrickými tvarmi, primerane sa orientujú v priestore, vedia určiť polohu objektov, rozoznávajú a pomenúvajú farby. Naučili sa riešiť jednoduché matematické operácie - odoberanie, pridávanie, striedanie prvkov, delenie do skupín, odmerať dĺžku krokom, šnúrkou Aktívne sa zapájali do hier a foriem práce s matematickým zameraním ( Človeče nehnevaj sa, pexeso a i.). Staršie deti pracovali s číselným radom do 10, ba i 15, 20. Na zápis počtu požívali symboliku bodiek, čiarok. Predškoláci pracovali s dostupnými informačnými technikami – robotická včela Beeboot, práca na interaktívnej tabuli, manipulácia s myšou pri rôznych počítačových aktivitách.

**SILNÉ STRÁNKY :**

* Určovanie počtu, farieb, veľkosti
* Číselný rad 0 – 10
* Usporiadanie veľkosti
* Porovnávanie, triedenie a priraďovanie
* Práca s labyrintom

**SLABÉ STRÁNKY :**

* Určovanie pojmov vpravo – vľavo, aj na tele
* Pravidlá postupnosti – zisťovanie a pokračovanie
* Pomenovanie geometrických tvarov
* Hľadanie rozdielov

**Človek a príroda**

Prostredníctvom hrových aktivít sme rozvíjali u detí počiatočnú prírodovednú gramotnosť. Každodenným pozorovaním, sledovaním počasia, zmien v prírode deti prejavovali spontánny záujem o prírodu. Získali poznatky o živočíšnej i rastlinnej ríši. Dokážu identifikovať živočíchov nielen podľa vzhľadu, ale aj podľa zvuku ktorý vydávajú, či stôp, ktoré zanechávajú. Spoznávali rôznorodosť rastlín. Poznajú širokú škálu ovocia a zeleniny. Pomenujú základné anatomické časti ľudského tela, niektoré životné funkcie, zmysly. Aktívne sa zapájali do udržiavania čistoty školskej záhrady (hrabanie lístia, zametanie chodníka).

**SILNÉ STRÁNKY :**

* Pozitívny vzťah k prírode
* Pozorovanie prírody okolo nás
* Rozpoznávanie rôznych druhov ovocia a zeleniny
* Rozpoznávanie živočíchov
* Rozpoznávanie rastlín – kvetov, stromov

**SLABÉ STRÁNKY :**

* Separovanie odpadu
* Experimentovanie s magnetizmom
* Implementácia pokusov

**Človek a spoločnosť**

Základ tvorili prosociálne aktivity, ktoré sa okrem iných organizačných foriem, realizovali prostredníctvom ranného kruhu. Prosociálnymi aktivitami sme upevňovali vzťah k sebe samému – hlavne posilnenie sebadôvery, sebaistoty a vzťah k druhým –základy spolupráce, pomoci. Prosociálne správanie utvorilo predpoklady pre prosociálne cítenie a správanie detí. Deti sa oboznámili s režimom dňa , rozlíšia časovú následnosť, slovne definujú činnosti počas dňa. Na základe priameho poznávania okolia sa vedia orientovať v okolí, poznajú kultúru i základné inštitúcie obce a ich význam pre obyvateľov. Oboznámili sa so základnými pravidlami cestnej premávky a dopravných pravidiel vo vzťahu v role chodca. Vedia zdôvodniť význam používania reflexných prvkov. Osvojovali si kultivované správanie s dodržiavaním základných pravidiel slušnosti.

**SILNÉ STRÁNKY :**

* Poznajú okolie v ktorom žijú, inštitúcie, ktoré sídlia v obci
* Rozoznávajú dopravné prostriedky, značky, základné pravidlá chodcov a cyklistov

**SLABÉ STRÁNKY :**

* Rešpektovanie pravidiel, riešenie konfliktov, presadzovanie sa v hre, delenie sa o veci
* Časová orientácia – pojmy včera, dnes, zajtra,
* Rozlíšenie dobra a zla

**Človek a svet práce**

V tejto oblasti sme sa zamerali na oboznamovanie sa so všeobecnými užívateľskými zručnosťami, ktoré majú deti možnosť v bežnom živote pozorovať. Priamou manipuláciou sa zoznámili s rôznymi materiálmi a ich vlastnosťami. Spoznávali povolania cez rozprávanie, obrázkový materiál i vlastnú skúsenosť v námetových hrách (na lekára, predavača, policajta, šoféra...). Rozvíjali si jemnú motoriku strihaním, trhaním, vytrhávaním a skladaním papiera, manipuláciou s drobnými predmetmi, konštruovaním, používaním plastových pinzet, modelovaním a inými aktivitami. Ku konštruovaniu – využívali stavebnice rôznych materiálov. Primerane schopnostiam zvládli sebaobslužné činnosti spojené s praktickou činnosťou.

**SILNÉ STRÁNKY :**

* Záujem o všetky podoblasti – práca s náradím, nástrojmi – v interiéri i exteriéri
* Pozitívny vzťah ku konštruovaniu a manipulácii s predmetmi

**SLABÉ STRÁNKY :**

* Zhotovovanie predmetov podľa predlohy, podľa pokynov
* Postoj k upratovaniu hračiek
* Postoj k udržiavaniu poriadku po pracovných činnostiach

**Umenie a kultúra**

*Hudobná výchova –*

Rytmické činnosti sa u detí rozvíjali prostredníctvom rytmizovaného slova, ktoré vedia uplatniť v elementárnom pohybe i hrou na telo. Vedia rytmizovať riekanky, slová, slovné spojenia. Majú osvojené spevácke návyky, zaspievajú ľudové i umelé piesne. Používali nástroje z Orffovho inštrumentára, vedia ich aj pomenovať. Pohybom spontánne reagujú na hudbu, s radosťou sa zapájali do hudobno-pohybových hier a činností.

**SILNÉ STRÁNKY :**

* Pozitívny vzťah k hudbe a tancu
* Radosť zo spevu
* Zvládajú tanečné pohyby, choreografie

**SLABÉ STRÁNKY :**

* Nesprávne dýchanie a hlasitosť pri speve, skomolenie textu
* Počúvanie hudby
* Vyjadrenie pocitov z počúvania hudby slovom, pohybom, výtvarne

*Výtvarná výchova –*

Prostredníctvom hravých výtvarných aktivít deti získali základné zručnosti na vyjadrenie svojich predstáv, rozvíjali si fantáziu, tvorivosť. Podnietili sme záujem o činnosti s tvarom na ploche. Deti získali zručnosti zručnosti skladania papiera, modelovania. Spoznávali základné farby a techniku práce s nimi, ovládanie maliarskeho nástroja. Spontánny výtvarný prejav sme rozvíjali poskytovaním širokej škály výtvarných vyjadrovacích prostriedkov. Komentovali vlastný výtvarný prejav. Prostredníctvom knižných ilustrácií mali deti priestor na stretnutie s umeleckými dielami.

**SILNÉ STRÁNKY :**

* Obľubujú kreslenie, maľovanie, strihanie, lepenie
* Prejavujú radosť a spokojnosť zo svojho výtvoru
* Vedia zhodnotiť svoju prácu

**SLABÉ STRÁNKY :**

* Kreslenie ľudskej postavy
* Predstavy o svete

**Zdravie a pohyb**

V tejto oblasti deti nadobudli základné informácie súvisiace so zdravím, prostredníctvom vhodných telesných cvičení si osvojovali pohybové schopnosti a zručnosti. Pri realizácii telesných cvičení sme dbali na správnu techniku vykonania jednotlivých cvikov. Využívali sme rôzne náčinie a náradie, používali sme správnu terminológiu pri pomenúvaní cvikov. Deti boli vedené k správnemu držaniu tela, k pochopeniu významu pohybu pre zdravie, zdravého životného štýlu. Sebaobslužné činnosti a kultúra stolovania sú na primeranej úrovni.. Počas celého obdobia sme viedli deti k otužovaniu a k ochrane nielen vlastného zdravia.

**SILNÉ STRÁNKY :**

* Radosť z pohybu a cvičenia
* Samostatné vyzliekanie a obliekanie, používanie príboru (podľa veku )
* Pohybové zručnosti – klzákovanie, pohyb na odrážadlách
* Zvládnutie turistickej vychádzky

**SLABÉ STRÁNKY :**

* Techniky predvádzania niektorých telesných úkonov
* Udržiavanie poriadku vo svojim okolí
* Viazanie šnúrok
* Dodržiavanie pravidiel, prílišná súťaživosť

.

**NÁVRH OPATRENÍ :**

* Vybaviť MŠ novšou digitálnou technológiou, aby prípadné dištančné vzdelávanie mohlo byť realizované z prostredia MŠ
* Vytvoriť internetovú stránku materskej školy, kde budú rodičia aktuálne informovaní o dianí v MŠ
* Zlepšiť digitálne zručnosti pedagógov

***Hodnotenie školy na základe SWOT analýzy***

**Silné stránky:**

* Pozitívna klíma
* Spolupráca s rodinou
* Spolupráca so zriaďovateľom
* 100% kvalifikovanosť
* Spolupráca s MŠ Králiky a Riečka
* Prezentácia na verejnosti
* Pokojné prostredie

**Slabé stránky :**

* Konflikty detí – násilné presadzovanie sa v hre, činnosti
* Flexibilita a samostatnosť niektorých zamestnancov
* Vplyv mediálnych prostriedkov na deti (aj rodičov)
* Nárast počtu detí s poruchami reči

**Príležitosti :**

* Realizovať viac zážitkových programov v prírode – poldenné vychádzky
* Poskytnúť deťom prácu s drevom, hlinou, prírodninami
* Oboznamovať deti s tradičnou ľudovou kultúrou, tradíciami a slovesnosťou
* Využiť záujem detí na výzdobu interiéru, výrobu kníh, leporel
* Vytvárať pre deti dostatočný priestor pre pohyb, organizovať športové súťaže
* Vytváranie podmienok ďalšieho vzdelávania pedagogickým zamestnancom
* Modernizácia učebných pomôcok

**Hrozby :**

*Vnútorné :*

* Nerešpektovanie pravidiel, neohľaduplnosť, prílišná súťaživosť
* Deti sa nevedia sústrediť, chýba im trpezlivosť
* Odmietanie zákonných zástupcov navštevovať logopedickú poradňu
* Benevolencia vo výchove
* Nevhodný prístup rodičov k sebaobslužným činnostiam
* Vplyv mediálnych prostriedkov

*Vonkajšie :*

* Nepriaznivá legislatíva
* Nárast byrokracie
* Zvyšovanie nárokov kontrolných inštitúcií
* Povinná školská dochádzka
* Pandémia COVID 19

***Spolupráca s inými subjektmi a ponuky školy :***

* So zriaďovateľom
* S MŠ Králiky a MŠ Riečka
* So ZŠ J.G.Tajovského, Gaštanová 12
* S Bábkovým divadlom na Rázcestí, Banská Bystrica
* Podľa ponúk : ema crystal- screeningové meranie zraku

 : CPPPaP – testy školskej zrelosti

 - logopedická depistáž

 : Foto Jana

 .................................................

 Jana Majerová, riaditeľka MŠ

**správu**

 o výchovno-vzdelávacej činnosti materskej školy tajov, jej výsledkoch a podmienkach za školský rok 2020/2021

**predkladá**

Jana Majerová, riaditeľka MŠ

**STANOVISKO RADY ŠKOLY :**

Rada školy odporúča zriaďovateľovi Obec Tajov

**schváliť / neschváliť**

Správu o výchovno-vzdelávacej činnosti Materskej školy Tajov, jej výsledkoch a podmienkach za školský rok 2020 / 2021

...............................................................

Jozef Meňuš, predseda Rady školy

**STANOVISKO ZRIAĎOVATEĽA :**

Obec Tajov

**schvaľuje / neschvaľuje**

Správu o výchovno-vzdelávacej činnosti Materskej školy Tajov, jej výsledkoch a podmienkach za školský rok 2020 / 2021

...............................................................

Mgr. Janette Cimermanová, starostka obce